Eyjafjallajökull
Eyjafjallajökull (engleski izgovor: ˈɛɪjaˌfjatlaˌjœːkʏtl̥) je jedan od manjih ledenjaka na Islandu. Nalazi se sjeverno od sela Skógar i zapadno od većeg ledenjaka Mýrdalsjökulla. Smrznuti pokrov ledenjaka pokriva istoimeni vulkan visok 1.666 metara koji još od ledenog doba relativno često eruptira. Vulkan je eruptirao dva puta u 2010. godini, 20. marta i 14. aprila. Vulkan je eruptirao prvi put od 1821., natjeravši 600 ljudi da napuste svoje domove. Dalje erupcije od 14. aprila su prisilile na stotine ljudi da odu od svojih kuća. Erupcija 14. aprila uzrokovala je velike teškoće u vazdušnom prometu u Evropi uključujući i Bosnu i Hercegovinu. Naučnici su potvrdili da je erupcija bila 10 do 20 puta jača nego ona od 20. marta. Krater vulkana ima promjer 3-4 km dok ledenjak pokriva površinu od oko 100 kilometara kvadratnih.